टीवी डिबेट में संघ विचारक ने खुले आम दी सांप्रदायिक धमकी
आरएसएस के विचारक राकेश सिन्हा ने एक टीवी डिबेट में AIMIM के प्रवक्ता से बहस करते हुए कहा कि “जिस दिन आपके खिलाफ प्रतिक्रिया हो जाएगी 15 मिनट क्या आप 15 सेकंड नहीं टिक पाएंगे” I इसे मुसलमानों के खिलाफ दिए गए बयान के तौर पर देखा जा रहा है I गौरतलब है कि न्यूज़ 24 पर कासगंज में सामप्रदायिक तनाव पर ये टीवी डिबेट चल रही थी, जिसके दौरान ये बोला गया I
जब AIMIM के प्रवक्ता असीम वक़ार ने कहा कि ये “मुसलमानों को 15 सेकंड में खत्म करने की बात कर रहे हैं”, तो इस पर राकेश सिन्हा का कहना था वह AIMIM के नेता अकबरउद्दीन ओवैसी के सांप्रदायिक बयान का जवाब दे रहे थे I साथ ही वो कहने लगे कि वो मुसलमानों को मारने की बात नहीं कर रहे थे I
दरअसल 2015 में AIMIM के नेता अकबरुद्दीन ओवैसी ने एक भड़काऊ भाषण दिया था जिसके बाद उन्हें जेल जाना पड़ा था I राकेश सिन्हा ने आगे कहा कि “ इन प्रतिक्रियावादी लोगों को समझ जाना चाहिए कि भारत अब बदल गया है , ये नेहरुवादी भारत नहीं है I”
टीवी स्टूडियो में इस तरह के बयान नए नहीं है ख़ासकर तब जब ये डिबेट्स लगातार अपने आप में साम्प्रदायिकता को ही बढ़ावा देती हुई दिखाई पड़तीं हैं I
इसे समझने के लिए ज़्यादा पड़ताल की ज़रुरत नहीं है , कि पिछले कुछ सालों में लगतार जनता के मूल सवालों को उठाने के बजाये लगतार कॉर्पोरेट मीडिया लव जिहाद , राम मंदिर , तीन तलाक और वन्दे मातरम जैसे मुद्दों पर एक तरफा डिबेट क्यों कराती दिख रही है I
इन बहसों में एक तरफ़ बीजेपी या संघ से जुड़े हुए नेता होते हैं तो दूसरी तरह मुस्लिम नेता , इससे ये बहसें हिन्दू बनाम मुस्लिम बनकर रह जाती है I इससे न सिर्फ माहौल ख़राब हो सकता है बल्कि इसे तर्कसंगत सोच पर हमले की तरह और असली मुद्दों से भटकाने के प्रयास की तरह भी देखा जा सकता है I समझने वाली बात ये है कि ये वही न्यूज़ चैनल हैं जो हिन्दू बनाम मुसलमान की बहसों में आक्रामक होते दिखते हैं, पर मूल मुद्दों जैसे बेरोज़गारी , किसानों की आत्महत्या , मजदूरों के न्यूनतम वेतन के सवाल, भुखमरी आदि मुद्दों पर सरकार से सवाल करते नहीं दिखते I
इसी तरह की एक डिबेट में बीजेपी के प्रवक्ता संबित पात्रा ने राम मंदिर पर बोलते हुए एक अन्य पैनलिस्ट को कहा “मौलाना जी आपसे मंदिर में आरती करवाएंगे I” बीजेपी और संघ से जुड़े नेता द्वारा लोगों को पाकिस्तान जाने की नसीहत देने का नज़ारा तो टीवी बहसों में आम हो गया है I इन सांप्रदायिक बयानों का इतना आम हो जाना देश के लिए एक खतरे की घंटी है I
राकेश सिन्हा का ये बयान जिसमें वह साफ़ तौर पर धमकी देते हुए दिखाई पड़ते हैं उस समय आ जब उत्तर प्रदेश के कासगंज में सांप्रदायिक दंगे में एक व्यक्ति घायल हो गया है और एक की मौत हो गयी है I ऐसे समय में इसके भयानक परिणाम देखने को मिल सकते हैं I
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva